Document ID: 31990R2763

*****
ΚΑΝΟΝΙΣΜΟΣ (ΕΟΚ) αριθ. 2763/90 ΤΗΣ ΕΠΙΤΡΟΠΗΣ
της 27ης Σεπτεμβρίου 1990
για την τροποίηση του κανονισμού (ΕΟΚ) αριθ. 2006/80 περί καθορισμού των κέντρων παρεμβάσεως των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1340/90 (2), και ιδίως το άρθρο 3 παράγραφος 7,
Εκτιμώντας:
ότι ο κανονισμός (ΕΟΚ) αριθ. 1145/76 του Συμβουλίου (3) καθορίζει τους κανόνες που εφαρμόζονται για τον προσδιορισμό των κέντρων παρέμβασης στον τομέα των σιτηρών·
ότι τα κέντρα παρέμβασης καθορίστηκαν από τον κανονισμό (ΕΟΚ) αριθ. 2006/80 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2018/95 (5)· ότι, με τη λήξη των διαβουλεύσεων που προβλέπονται στο άρθρο 3 παράγραφος 7 του κανονισμού (ΕΟΚ) αριθ. 2727/75, είναι σκόπιμο να τροποποιηθεί ο κατάλογος των κέντρων αυτών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στο παράρτημα του κανονισμού (ΕΟΚ) αριθ. 2006/80, στο μέρος «FRANCE» επιφέρονται οι τροποποιήσεις που αναφέρονται στο παράρτημα Ι του παρόντος κανονισμού για τα σχετικά διαμερίσματα.
Επιπλέον, καταργούνται για όλα τα σιτηρά, τα κέντρα παρέμβασης της «Vendome in Loir et Cher» και της «Champery in Savoie».
2. Στο παράρτημα του κανονισμού (ΕΟΚ) αριθ. 2006/80, στο μέρος «BUNDESREPUBLIK DEUTSCHAND» προστίθενται τα κέντρα παρεμβάσεως που αναφέρονται στο παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 3 Οκτωβρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Σεπτεμβρίου 1990.

Labels: 4